Dječji vrtić Grigora Viteza

Ratarska 5, Zagreb

# Sažetak prezentacije:

# Sanja Bardun, odgojitelj mentor

Nensi Šćepanović, odgojitelj

Dokumentiranje glazbenog stvaralaštva

Prezentacijom projekata "Dijete i glazba" i "Naše tijelo i glazba", pokazat ću kako dokumentirati rad na projektu od njegovog nastajanja do završetka.

Prvi projekt "Dijete i glazba" iniciran je s moje strane (strane odgojitelja), ali je nastao i rastao uz pomoć djece koja su i meni otvarala oči i stavljala me u kontekst onoga koji sluša i promatra.

Budući da smo rasli godinu dana, intenzivno se baveći glazbom, bilo je logično i za očekivati da ćemo nastaviti u tom smjeru. Međutim, djeca su me iznenadila. Nisam mogla ni zamisliti kako će se njihov veliki interes za tijelo, liječenje (neizostavni kutić liječnika) u jednom trenutku povezati sa glazbom i krenuti u projekt kojim ćemo se zajedno baviti cijele godine, ispreplićući tijelo i glazbu. Baš kako su se glazba i tijelo povezali u našem projektu, tako smo se djeca i ja nadopunjavali u nadogradnji i razvoju projekta.

Dokumentirajući rad na projektu (dječje izjave, crteži, fotografije...), djeca i roditelji imali su uvid u tijek projekta, kao i u njegov završetak na kraju godine.

Mogućnost dokumentiranja otvara svima (djeci, roditeljima i odgojiteljima) podlogu za rast i razvoj, refleksiju i valorizaciju postignutog. Daje nam bolji uvid u dječje poimanje i razumijevanje svijeta i svega što ih zanima i okružuje. Kompetentan odgojitelj svojim znanjem, radom i dokumentiranjem stvara prve korake u sistematizaciji rada na glazbenom stvaralaštvu djece.

Upravo zahvaljujući dokumentiranju, danas smo u mogućnosti međusobno podijeliti to znanje koje nam može poslužiti za nadogradnju u odgojno obrazovnom radu, odnosno stručnom usavršavanju.